### 

**NÁRODNÁ RADA SLOVENSKEJ REPUBLIKY**

IV. volebné obdobie

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Návrh

Zákon

z ......................2009,

**ktorým sa mení a dopĺňa zákon Národnej rady Slovenskej republiky**

**č, 39/1993 Z.z. o Najvyššom kontrolnom úrade Slovenskej republiky v znení neskorších predpisov**

Národná rada Slovenskej republiky sa uzniesla na tomto zákone:

**Čl. I**

Zákon Národnej rady Slovenskej republiky č. 39/1993 Z.z. o Najvyššom kontrolnom úrade Slovenskej republiky v znení neskorších predpisov sa mení a dopĺňa takto:

1. *V § 4 sa za písmeno e) vkladá nové písmeno f), ktoré znie:*

f) Recyklačný fond 1i)

Poznámka pod čiarou k odkazu 1i) znie:

1i) Zákon č. 223/2001 Z.z. o odpadoch a o zmene a doplnení niektorých zákonov

Pôvodné písmeno f) sa premenuje na g).

1. *V § 20 v odseku 1 sa dopĺňa na konci odseku veta, ktorá znie:*

„Nedostatky v činnosti Recyklačného fondu oznámi vláde prostredníctvom ministra životného prostredia a Národnej rade Slovenskej republiky prostredníctvom jej predsedu .“

1. *V § 23 sa text označí ako odsek 1 a dopĺňajú sa odseky 2 a 3, ktoré znejú:*

„(2) Recyklačný fond predkladá Úradu každý rok do 31.12. návrh svojho rozpočtu 9a) na nasledujúci kalendárny rok a do 30.6. správu o použití prostriedkov za rok predchádzajúci. Túto správu predloží Recyklačný fond v rovnakom  termíne aj Národnej Rade Slovenskej republiky.

(3) Správa podľa odseku (2) obsahuje štruktúrovaný prehľad o príjmoch a výdavkoch podľa jednotlivých kapitol rozpočtu Recyklačného fondu a zoznam subjektov, ktorým boli poskytnuté vo forme dotácie alebo úveru finančné prostriedky z prostriedkov fondu vrátane ich výšky a účelu ich použitia.“

Poznámka pod čiarou k odkazu 9a) znie:

9a) § 58 ods. 6 písm. a) zákona č. 223/2001

1. *Za § 24b sa vkladá nový § 24c, ktorý vrátane nadpisu znie:*

„§ 24c

Prechodné ustanovenia účinné od 1. januára 2010

Prvýkrát vykoná Úrad kontrolu podľa § 2 a § 4 v Recyklačnom fonde za rok 2010 v termíne do jedného roka od termínu na podanie daňového priznania na daň z príjmov 11) za rok 2010. Návrh rozpočtu podľa § 23 ods. 2 predloží Recyklačný fond Úradu prvýkrát do 31.12.2010 na rok 2011. Za porušenie povinností uložených Recyklačnému fondu podľa §23 ods. 2 a ods. 3 uloží Úrad pokutu 3500 EUR, v opakovanom prípade 7000 EUR. Pokuta je príjmom štátneho rozpočtu.“

Poznámka pod čiarou k odkazu 11) znie:

11) § 49 zákona č. 595/2003 Z.z. o dani z príjmov v znení neskorších predpisov

**Čl. II**

Tento zákon nadobúda účinnosť 1. januára 2010.